Sametingets årsregnskap for 2018 viser at Sametinget brukte ca 21 millioner kroner til læremidler det året. Fra 2019 har Sametinget i forbindelse med fagfornyelsen fått ekstrabevilgninger på totalt 55 millioner kroner.

En gjennomgang av årsregnskap fra 2019 til 2021, samt budsjettall for 2022 viser at Sametinget vil bruke ca 115 millioner kroner til læremidler innen utgangen av 2022.

Hvis Sametinget hadde prioritert å fortsatt bruke 21 millioner kroner i året til læremidler, i tillegg til ekstrabevilgningene ville Sametinget brukt ca 139 millioner kroner på læremidler i løpet av disse årene.

Stemmer det at Sametingets flertall (NSR, SP, JSL) har nedprioritert finansiering av læremidler med ca 24 millioner kroner de siste fire år?